**CONTRACT DE DELEGARE**

**A GESTIUNII SERVICIULUI PUBLIC DE SALUBRIZARE**

**PĂRȚILE CONTRACTANTE**

Unitatea administrativ-teritorială: satul/comuna/orașul/municipiul \_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_ nr.\_\_\_\_\_, reprezentat de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în temeiul Deciziei Consiliului local \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. \_\_\_\_\_\_\_din data de \_\_\_\_\_\_\_\_\_\_\_\_\_\_\_\_\_\_, în calitate de „Autoritate delegantă”, pe de o parte

Și

Societatea Comercială “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” SRL/SA, IDNO xxxxxxxxxxxxx, înregistrată la xx.xx.xxxx, cu sediul principal în \_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_, nr. \_\_\_\_ , MD-xxxx, , Republica Moldova, reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - Administrator, denumită în continuare „Operatorul”,

Numite împreună “Părțile” și separat “Partea”

au convenit să încheie prezentul Contract de delegare a gestiunii serviciului de salubrizare al satului/comunei/orașului/municipiului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, conform termenilor, clauzelor şi condiţiilor stipulate în cele ce urmează:

**CAPITOLUL I. SCOPUL, PRINCIPII GENERALE ȘI OBIECTIVE ALE CONTRACTULUI DE DELEGARE**

### Articolul 1. Scopul și principiile generale ale prezentului Contract de delegare

1. Scopul prezentului Contract de delegare este de a defini termenii şi condiţiile delegării gestiunii serviciului public de salubrizare în Aria delegării de către Autoritatea delegantă Operatorului.
2. Părţile se angajează să aplice prezentul Contract de delegare, în măsura în care este fiecare implicată, respectând echilibrul economico-financiar al prestării serviciilor şi principiile de bază ale continuităţii şi adaptabilităţii serviciilor, precum şi al egalităţii de tratament a utilizatorilor.

(3) În schimbul dreptului de a încasa integral veniturile obţinute din prestarea serviciului de salubrizare şi în urma acestora, Operatorul trebuie, pe întreaga durată a prezentului Contract de delegare, să acopere cererea de servicii a populaţiei din Aria delegării şi să presteze serviciile la o calitate care să corespundă obligaţiilor stabilite prin prezentul Contract de delegare.

(4) Autorităţile administraţiei publice locale păstrează prerogativele privind adoptarea politicilor şi strategiilor de dezvoltare a serviciilor publice de salubrizare, precum şi dreptul de a urmări, de a controla şi de a supraveghea îndeplinirea obligaţiilor privind realizarea serviciilor publice de salubrizare:

a) respectarea şi îndeplinirea obligaţiilor contractuale asumate de Operator;

b) calitatea și eficiența serviciilor prestate;

c) parametrii serviciilor prestate;

d) modul de administrare, exploatare, conservare şi menţinere în funcţiune a bunurilor, de dezvoltare şi/sau modernizare a infrastructurii edilitar-urbane aferente serviciilor publice de salubrizare, încredinţată prin Contractul de delegare;

e) respectarea tarifelor pentru serviciile publice de salubrizare.

**Articolul 2. Obiectivele prezentului Contract de delegare**

1. Autoritatea delegantă și Operatorul convin asupra faptului că următoarele elemente constituie obiective esenţiale şi comune :
2. protecţia sănătăţii populaţiei;
3. îmbunătăţirea condiţiilor de viaţă ale populaţiei;
4. autonomia locală şi descentralizarea serviciilor;
5. responsabilitatea faţă de cetăţeni;
6. conservarea şi protecţia mediului înconjurător;
7. asigurarea calităţii şi continuităţii serviciului;
8. tarifarea echitabilă, corelată cu calitatea şi cantitatea serviciului prestat;
9. nediscriminarea şi egalitatea de tratament al utilizatorilor;
10. transparenţa, consultarea şi antrenarea în decizii a cetăţenilor;
11. administrarea corectă şi eficientă a bunurilor din proprietatea publică sau privată a unităţilor administrativ-teritoriale şi a banilor publici;
12. securitatea serviciului;
13. susţinerea dezvoltării economico-sociale a localităţii;
14. dezvoltarea durabilă a serviciului de salubrizare;
15. gestionarea serviciului pe criterii de transparenţă, competitivitate şi eficienţă;
16. protecţia şi conservarea mediului înconjurător şi a sănătăţii populaţiei;
17. respectarea cerinţelor din legislaţia privind protecţia mediului referitoare la salubrizarea localităţilor.
18. Obiectivul pe termen mediu şi lung al prezentului Contract de delegare este, de asemenea, Dezvoltarea Regională.

**CAPITOLUL II. OBIECTUL, DURATA ȘI ANEXELE CONTRACTULUI**

**Articolul 3. Obiectul Contractului de delegare**

1. Obiectul contractului îl constituie delegarea exclusivă a serviciului public de salubrizare, precum şi exploatarea infrastructurii edilitar-urbane necesare pentru realizarea acestora, pe întreg teritoriul definit de Aria delegării, pe durata prevăzută la art. 4 de mai jos.
2. Operatorul va avea dreptul exclusiv de a presta următoarele activități specifice serviciului public de salubrizare:
3. *colectarea separată și transportul separat al deșeurilor municipale;*
4. *transferul deşeurilor municipale în staţii de transfer;*
5. *sortarea deșeurilor de hârtie și carton, metal, plastic şi sticlă colectate separat din deşeurile municipale în staţii de sortare;*
6. *colectarea separată a biodeșeurilor, sortarea și tratarea acestora în stații de compostare;*
7. *organizarea prelucrării, neutralizării și valorificării materiale şi energetice a deşeurilor municipale;*
8. *eliminarea, prin depozitare, a reziduurilor provenite din valorificarea deşeurilor, precum şi a deşeurilor care nu pot fi valorificate la depozitele de deșeuri nepericuloase;*
9. *măturatul, spălatul, stropirea şi întreţinerea căilor publice, inclusiv colectarea şi transportul deşeurilor provenite din coşurile stradale la depozitele de deşeuri sau la instalaţiile de tratare;*
10. *curăţarea zăpezii de pe căile publice şi menţinerea în funcţiune a acestora pe timp de polei sau de îngheţ;*
11. *dezinsecţia, dezinfecţia şi deratizarea la obiectivele din domeniul public şi domeniul privat al unităţii administrativ-teritoriale.*
12. Activitățile menționate la alin. (2) se vor presta în aria teritorială a satului/comunei/orașului/municipiului \_\_\_\_\_\_\_\_\_\_\_\_\_\_\_, denumită în continuare Aria delegării.

**Articolul 4. Durata Contractului de delegare**

**(1)** Durata prezentului Contract de delegare este de \_\_\_\_\_\_ (\_\_\_\_\_\_\_\_\_) ani, respectiv \_\_\_\_\_\_ de luni, începând de la data de \_\_\_\_\_\_\_\_\_\_\_\_\_\_\_\_\_\_\_\_\_.

**(2)** Părţile pot conveni asupra prelungirii duratei Contractului de delegare în condițiile legislației în vigoare.

(3) Prelungirea va fi convenită prin act adiţional, încheiat cu cel puţin 3 (trei) luni înainte de data expirării prezentului Contract de delegare. Actul adițional va fi aprobat de Consiliul local numai după realizarea unei analize privind eficiența economică a serviciului, în condițiile în care au fost atinși indicatorii de performanță.

**Articolul 5. Contractul de delegare și anexele**

1. Prezentul Contract de delegare are putere de lege între părțile contractante.
2. Anexele menţionate mai jos fac parte integrantă din prezentul Contract de delegare. Anexele vor produce efecte de la data intrării în vigoare a Contractului de delegare sau, dacă la data respectivă nu sunt definitivate sau complete, de la data semnării lor.
3. Prezentul Contract are următoarele anexe:
4. Regulamentul serviciului ...........*(Anexa nr. 1);*
5. Inventarul bunurilor mobile şi imobile, proprietate a Autorității delegante, reprezentând Bunurile de Retur, tansmise în gestiune Operatorului (denumită în cuprinsul contractului *Anexa nr. 2);*
6. Procesul verbal de predare-preluare a bunurilor (*Anexa nr.3).*

**CAPITOLUL III. REGIMUL BUNURILOR**

### Articolul 6. Bunurile de Retur

1. Bunurile de Retur constau în bunurile Autorității delegante aferente şi necesare prestării serviciului public de salubrizare, existente şi viitoare, puse la dispoziţia Operatorului pe întreaga durată a prezentului Contract de delegare.
2. Bunurile de Retur sunt următoarele:

a) bunurile Autorității delegante puse la dispoziţia Operatorului, pe întreaga durată a Contractului de delegare, în scopul prestării serviciului de salubrizare. Acestea sunt şi rămân proprietatea Autorității delegante. Operatorul primeşte posesia şi dreptul de folosinţă asupra acestor bunuri, pe întreaga durată a Contractului de delegare;

b) bunurile rezultate din investiţiile realizate de Operator, în conformitate cu planurile de investiții aprobate de Autoritatea delegantă. Acestea rămân proprietatea Operatorului pe întreaga durată a Contractului de delegare.

1. Inventarul Bunurilor de Retur existente la data semnării Contractului de delegare este prevăzut în Anexa nr. 2. Pentru aceste Bunuri de Retur se încheie un proces-verbal de predare-primire între Autoritatea delegantă și Operator, care constituie Anexa nr. 3 la prezentul Contract de delegare. Pe parcursul executării prezentului Contract de delegare, Bunurile de Retur, proprietate publică sunt supuse inventarierii anuale şi se evidenţiază distinct în patrimoniul Operatorului.
2. Toate Bunurile de Retur revin de drept Autorității delegante, la încetarea Contractului de delegare din orice cauză, libere de orice sarcini şi gratuit. Excepţie de la regula transferului cu titlu gratuit fac doar acele bunuri realizate prin investiţii de Operator, care în situaţia încetării Contractului de delegare înainte de termen revin Autorității delegante cu plata de către acesta a valorii neamortizate a respectivelor bunuri.
3. Operatorul are obligaţia de a efectua lucrări de întreţinere, modernizare, reparare şi/sau înlocuire a Bunurilor de Retur pe durata Contractului de delegare. Operatorul se va asigura că toate Bunurile de Retur sunt exploatate, întreţinute şi asigurate în conformitate cu instrucţiunile de fabricaţie şi că sunt folosite conform normelor de siguranţă.
4. Operatorul suportă din tarif cheltuielile de întreținere/mentenanță curentă a Bunurilor de Retur.
5. Investiţiile făcute pentru înlocuirea Bunurilor de Retur deteriorate sau furate și care sunt realizate din fonduri proprii ale Operatorului, rămân în proprietatea sa pe toată durata Contractului de delegare şi revin de drept, la data încetării contractului, gratuit şi libere de orice sarcini, Autorității delegante, fiind integrate domeniului public.
6. Investiţiile realizate de Operator din fonduri proprii pentru reabilitarea, modernizarea şi dezvoltarea Bunurilor de Retur, se vor amortiza de către acesta pe durata Contractului de delegare.
7. Operatorul nu va folosi nicio parte a unui bun sau a spaţiilor de lucru pentru care a fost acordat dreptul de administrare, în alt scop decât prestarea serviciului de salubrizare, fără aprobarea scrisă şi prealabilă a Autorității delegante care este proprietarul respectivului bun/spaţiu.
8. Operatorului îi este interzis să constituie garanţii reale asupra oricărui element aferent Bunurilor de Retur.
9. Operatorul nu poate închiria sau ceda, sub nicio formă juridică, folosinţa Bunurilor de Retur şi a elementelor lor componente.
10. Operatorul este obligat să exploateze şi să întreţină Bunurile de Retur, cu diligenţa unui bun proprietar.
11. Pentru casarea Bunurilor de Retur – mijloace fixe sau bunuri de inventar, pe care Autoritatea delegantă le-a transmis Operatorului, Părţile au obligaţia de a aplica la timp procedurile legale pentru casarea bunurilor publice.
12. Operatorul va permite accesul reprezentanţilor Autorității delegante în spaţiile/clădirile utilizate în executarea prezentului Contract de delegare, pentru a-şi putea exercita drepturile de monitorizare și control.

### Articolul 7. Bunurile de Preluare

1. La încetarea prezentului Contract de delegare din orice cauză, Autoritatea delegantă are dreptul de a dobândi Bunurile de Preluare, cu plata unei sume de bani egală cu valoarea contabilă actualizată a acestora/stabilită de comun acord sau de un evaluator independent, desemnat de Părţi.
2. În termen de cel mult 15 (cincisprezece) zile de la data încetării prezentului Contract de delegare, Autoritatea delegantă va notifica Operatorului care sunt Bunurile de Preluare pe care doreşte să le dobândească.
3. Operatorul va transfera proprietatea asupra Bunurilor de Preluare către Autoritatea delegantă după primirea plăţii valorii acestora stabilită conform alin. (1) de mai sus.

### Articolul 8. Bunurile Proprii

1. Bunurile Proprii aparţin Operatorului şi nu vor fi transferate Autorității delegante la încetarea Contractului de delegare. Operatorul are drepturi depline de a dobândi, înstrăina, greva cu sarcini sau de a dispune în orice alt mod de Bunurile Proprii.

**CAPITOLUL IV. DREPTURILE ȘI OBLIGAȚIILE PĂRȚILOR**

**Articolul 9. Drepturile Autorității delegante**

**(1)** Autoritatea delegantă are următoarele drepturi, pe care le va exercita în corelare cu regulamentele, politicile tarifare, programele şi strategiile de dezvoltare:

1. să stabilească programele de reabilitare, extindere şi modernizare a infrastructurii tehnico-edilitare aferente serviciului de salubrizare;
2. să coordoneze proiectarea şi execuţia lucrărilor tehnico-edilitare, a investiţiilor, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu;
3. să realizeze investiţii în infrastructura tehnico-edilitară aferentă serviciului de salubrizare şi în acest scop să finanţeze lucrările necesare, precum şi să contracteze şi să garanteze, conform prevederilor legale aplicabile, împrumuturile în vederea finanţării programelor de investiţii;
4. de a aproba studiile de fezabilitate privind reabilitarea, extinderea şi modernizarea infrastructurii aferente serviciilor publice de salubrizare;
5. să inspecteze Bunurile de Retur şi să verifice gradul de realizare a investiţiilor prevăzute de Contractul de delegare în sarcina Operatorului, precum şi modul în care este satisfăcut interesul public prin realizarea serviciului public de salubrizare, verificând respectarea obligaţiilor asumate prin prezentul contract;
6. să încaseze Redevenţa de la Operator, conform prevederilor prezentului Contract de delegare;
7. să monitorizeze îndeplinirea obligaţiilor contractuale asumate de Operator;
8. să aplice penalităţi în caz de executare cu întârziere sau neexecutare a obligaţiilor contractuale de către Operator;
9. să modifice unilateral partea reglementară a Contractului de delegare(respectiv Regulamentul serviciului de salubrizare) pentru motive ce ţin de interesul naţional sau local, cu posibilitatea pentru Operator de a primi o compensaţie în cazul în care echilibrul contractual este afectat în mod semnificativ ca urmare a acestor modificări;
10. să aprobe ajustarea/modificarea tarifului, la propunerea Operatorului;
11. să aplice rezoluțiunea Contractului de delegare, dacă Operatorul nu îşi respectă obligaţiile asumate;
12. de a constata și aplica sancțiuni persoanelor fizice și agenților economici care depozitează deșeuri menajere în locuri neautorizate (proprietatea publică);
13. alte drepturi prevăzute de prezentul Contract de delegare sau de legislația în vigoare.

**Articolul 10. Obligațiile Autorității delegante**

1. Autoritatea delegantă are următoarele obligaţii, pe care le va exercita în corelare cu regulamentele, politicile tarifare, programele şi strategiile de dezvoltare adoptate pentru Aria delegării:
2. să actualizeze şi să aprobe modificările la Regulamentul serviciului de salubrizare, cuprins în Anexa nr. 1 la prezentul Contract de delegare;
3. să-şi asume pe perioada derulării Contractului de delegare toate responsabilităţile şi obligaţiile ce decurg din calitatea de proprietar, cu excepţia celor transferate în mod explicit în sarcina Operatorului prin prezentul Contract de delegare;
4. să aprobe (inclusiv ajustările şi modificările) tarifele propuse de Operator;
5. să efectueze plata contravalorii prestației de salubrizare pe baza facturilor emise de Operator;
6. să verifice periodic: calitatea serviciului de salubrizare prestat; menţinerea echilibrului contractual; asigurarea unor relaţii echidistante şi echilibrate între Operator şi utilizatori;
7. să predea către Autoritatea delegantă toate bunurile, instalaţiile, echipamentele şi facilităţile aferente serviciului de salubrizare, precum și pe măsură ce apar noi astfel de bunuri faţă de cele care au fost predate, împreună cu inventarul existent, libere de orice sarcini, pe baza unui proces verbal de predare-primire, anexat la prezentul Contract de delegare, acestea fiind Bunuri de Retur;
8. să ia toate măsurile pentru înlocuirea bunurilor scoase din uz, în aşa fel încât să se păstreze capacitatea de a realiza serviciul public de salubrizare;
9. să nu-l tulbure pe Operator în exerciţiul drepturilor sale ce rezultă din prezentul Contract de delegare;
10. să nu modifice în mod unilateral Contractul de delegare, în afară de cazurile prevăzute expres de lege;
11. să medieze eventualele divergenţe, sesizări, plângeri etc. care apar între Operator şi utilizatorii serviciului de salubrizare;
12. să păstreze confidenţialitatea datelor şi informaţiilor economico-financiare privind activitatea Operatrului, altele decât cele de interes public.

### Articolul 11. Exclusivitatea prestării serviciului de salubrizare

1. Pe durata prezentului Contract de delegare, Autoritatea delegantă deleagă în mod exclusiv Operatorului prestarea serviciului de salubrizare în Aria delegării. Prin urmare, Autoritatea delegantă se obligă să nu acorde nici o autorizare care ar putea duce la limitarea sau împiedicarea Operatorului în exercitarea drepturilor sale de prestare în exclusivitate a serviciului de salubrizare.
2. Autoritatea delegantă se obligă, de asemenea, să depună toate eforturile pentru a-l proteja pe Operator împotriva atingerilor de orice natură aduse exerciţiului drepturilor sale exclusive în Aria delegării şi, în cazul litigiilor, să-l sprijine pe Operator până la soluţionarea acestora.
3. Operatorul nu poate în nici un caz să ceară tragerea la răspundere a Autorității delegante în temeiul alin. (1) de mai sus, cu excepţia cazului în care nerespectarea exclusivităţii ar fi provocată de un act săvârşit cu intenţie de Autoritatea delegantă sau de neîndeplinirea de către acesta a obligaţiilor sale prevăzute în prezentul Contract de delegare. Astfel, Operatorul se obligă să exercite orice acţiune şi cale de atac pentru a obţine respectarea de către terţi a dreptului său de exclusivitate şi pentru ca obligaţiile ce incumbă acelor terţi să fie îndeplinite de către aceştia.

**Articolul 12. Drepturile Operatorului**

1. Operatorul are următoarele drepturi:
2. să încaseze contravaloarea serviciului public de salubrizare, corespunzător tarifului aprobat de Autoritatea delegantă, determinat în conformitate cu legislația în vigoare*;*
3. să asigure echilibrul contractual pe durata prezentului Contract de delegare;
4. să solicite ajustarea tarifelor în raport cu evoluţia generală a preţurilor şi tarifelor din economie;
5. să beneficieze de exclusivitatea prestării serviciului de salubrizare în Aria delegării, acordată în baza prezentului Contract de delegare. Nici o altă entitate (societate comercială, consorţiu) nu va putea presta activitățile care fac obiectul prezentului Contract de delegare în Aria delegării;
6. să limiteze prestarea serviciului de salubrizare, fără plata vreunei penalizări, cu un preaviz de 5 (cinci) zile lucrătoare, dacă sumele datorate nu au fost achitate în termenele prevăzute de contractele încheiate cu utilizatorii pentru prestarea serviciului de salubrizare sau în cazul nerespectării obligațiilor contractuale de către Autoritatea delegantă;
7. să încheie contracte cu terţii pentru întreținerea și reparațiile instalaţiilor, utilajelor, echipamentelor utilizate pentru prestarea serviciului de salubrizare;
8. să solicite recuperarea datoriilor în instanţă.

**Articolul 13. Obligațiile Operatorului**

1. În conformitate cu principiile de organizare și funcționare a serviciilor publice şi cu respectarea echilibrului economico-financiar al contractului, Operatorul trebuie:
2. să furnizeze utilizatorilor în mod permanent, continuu şi constant serviciul de salubrizare;
3. să adapteze serviciul la noile cerinţe ale utilizatorilor, de fiecare dată când este necesar şi în termene de timp rezonabile din punct de vedere tehnic;
4. să trateze utilizatorii în mod echitabil, prin excluderea oricărei discriminări privind accesul la serviciul de salubrizare;

şi are, în special, următoarele obligaţii :

1. să asigure prestarea serviciului public de salubrizare conform prevederilor contractuale şi cu respectarea Regulamentului serviciului de salubrizare(*Anexa nr. 1*) şi a legislației în vigoare;
2. să presteze serviciul de salubrizare pentru toţi utilizatorii din Aria delegării cu asigurarea colectării întregii cantităţi de deşeuri municipale, să lase în stare de curăţenie spaţiul destinat recipientelor de colectare ale deșeurilor de pe domeniul public;
3. să colecteze doar deşeurile generate în Aria delegării;
4. să calculeze şi să supună aprobării tarifele ce vor fi utilizate în activitatea de salubrizare;
5. să plătească despăgubiri pentru întreruperea nejustificată a prestării serviciului de salubrizare;
6. să depună toate eforturile necesare pentru conservarea integrităţii bunurilor, instalaţiilor, echipamentelor, vehiculelor şi dotărilor ce i-au fost transmise în gestiune pe toată durata Contractului de delegare şi să asigure exploatarea, întreţinerea şi reparaţia acestora cu personal autorizat, în funcţie de complexitatea bunului respectiv şi specificul postului/locului de muncă. Operatorul va lua toate măsurile necesare privind Bunurile de Retur, astfel încât la încetarea Contractului de delegare capacitatea de a realiza serviciul să fie cel puţin egală cu cea existentă la data intrării în vigoare a acestuia;
7. să nu înstrăineze sau închirieze Bunurile de Retur;
8. să predea Autorității delegante, la încetarea din orice motiv a Contractului de delegare, toate Bunurile de Retur, în deplină proprietate, în mod gratuit şi libere de orice sarcini, în stare tehnică corespunzătoare duratei lor normale de funcţionare, precum şi toată documentaţia tehnico-economică aferentă, inclusiv cărţile construcţiilor, cărţile tehnice etc., pe bază de proces verbal de predare-primire;
9. să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;
10. să înregistreze toate reclamaţiile şi sesizările care îi sunt adresate într-un registru şi să ia măsurile de rezolvare ce se impun. În registru se vor consemna numele, prenumele persoanei fizice/juridice care a reclamat, adresa reclamantului, data şi ora reclamaţiei, data şi ora rezolvării, numărul de ordine al reclamaţiei care va fi comunicat petentului. La sesizările scrise Operatorul are obligaţia să răspundă în termen de maximum 30 de zile de la înregistrarea acestora;
11. să furnizeze autorităţilor competente și Autorității delegante toate informaţiile solicitate şi să asigure accesul la documentele şi documentaţiile pe baza cărora prestează serviciul de salubrizare, în condiţiile legii şi ale prezentului Contract de delegare, în vederea verificării şi evaluării funcţionării şi dezvoltării serviciilor publice de salubrizare în conformitate cu clauzele Contractului de delegare şi cu prevederile legale în vigoare;
12. să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.)
13. să actualizeze împreună cu autorităţile administraţiei publice locale evidenţa tuturor utilizatorilor cu şi fără contracte de prestări de servicii;
14. să efectueze lucrările de întreţinere, modernizare, reparare şi/sau înlocuire a Bunurilor de Retur și să ia toate măsurile necesare privind aceste Bunuri, astfel încât, la încheierea contractului de delegare, capacitatea Autorității delegante de a realiza serviciul public de salubrizare să fie cel puţin egală cu cea existentă la data intrării în vigoare a contractului;
15. la încetarea Contractului de delegare din alte cauze decât termenul, forţa majoră şi înţelegerea părţilor, Operatorul este obligat să asigure continuitatea prestării activităţii în condiţiile stipulate în prezentul contract, până la preluarea acesteia de către Autoritatea delegantă, dar nu mai mult de 90 de zile;
16. să asigure existenţa personalului necesar pentru prestarea serviciului de salubrizare şi să asigure conducerea operativă, mijloacele tehnice şi personalul de intervenţie în situaţii de urgenţă;
17. să ia măsurile necesare privind igiena, siguranţa la locul de muncă şi normele de protecţie a muncii;
18. să pună la dispoziţia organizatorilor unor acţiuni de salubrizare, igienizare, iniţiate de către Autoritatea delegantă sau organizaţii ne-guvernamentale, mijloace tehnice, utilaje specifice şi mijloace de transport aflate în dotare, în condiţiile recuperării de la organizator a cheltuielilor efectuate;
19. să plătească redevența stabilită de Autoritatea delegantă, la valoarea prevăzută și la termenul stabilit în prezentul Contract de delegare;
20. să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;
21. să plătească penalităţile contractuale în caz de întrerupere nejustificată a prestării serviciului, prestare a serviciului sub parametrii de calitate şi cantitate prevăzuţi în Contract, neanunţarea întreruperii serviciului sau depăşirea intervalului anunţat, neridicarea deşeurilor în condițiile stabilite prin contract, precum și în caz de nerespectare a obligaţiilor sale contractuale;

1. să colecteze deşeurile municipale folosind autovehicule special echipate pentru transportul deșeurilor;
2. să asigure curățenia și igiena căilor publice, a stațiilor mijloacelor de transport în comun;
3. să factureze serviciile prestate în conformitate cu procedurile proprii de facturare aprobate de autoritatea competentă, la tarife legal aprobate;
4. să înființeze activitatea de dispecerat și de înregistrare a reclamațiilor, având un program de funcționare permanent;
5. orice alte obligaţii prevăzute de prezentul Contract de delegare.
   * + - 1. În cazul în care Operatorul sesizează existenţa sau posibilitatea existenţei unei cauze de natură să conducă la imposibilitatea realizării serviciului de salubrizare, acesta are obligația de a notifica de îndată acest fapt Autorității delegante, în vederea luării măsurilor ce se impun pentru asigurarea continuităţii serviciului.
         2. Operatorul va realiza investiții .............................Programul de investiții va fi aprobat anual de Autoritatea delegantă, la propunerea fundamentată a Operatorului, în funcție de necesitățile serviciului de salubrizare și a profitului realizat.

**Articolul 14. Responsabilitatea generală a Operatorului**

1. Operatorul este singurul responsabil pentru asigurarea serviciului de salubrizare, pe care îl gestionează pe propriul său risc, în conformitate cu prezentul Contract de delegare.
2. Orice răspundere care ar putea rezulta din prestarea serviciului de salubrizare sau care ar putea interveni în urma exploatării sau deţinerii bunurilor aferente serviciului public este transferată Operatorului.
3. Riscul de exploatare este preluat integral de Operator, prin asumarea tuturor riscurilor de organizare a activităţii de colectare şi transport a deşeurilor menajere, în special a colectării selective, precum şi răspunderea asupra desfăşurării întregii activităţi ce fac obiectul prezentului Contract de delegare.

### Articolul 15. Respectarea prevederilor legale

(1) Pe întreaga durată a Contractului de delegare, Operatorul se obligă să respecte prevederile legale în vigoare. Se reaminteşte expres că, din proprie iniţiativă, Autoritatea delegantă poate stabili astfel de standarde atunci când interesul public o cere. În acest scop, Operatorul trebuie să adapteze modul de prestare a serviciului de salubrizare şi bunurile care fac parte din aceste servicii la noile reglementări şi standarde, în concordanţă cu principiul adaptabilităţii serviciului public.

(2) Operatorul nu se poate prevala de nici o modificare sau completare a prevederilor legale şi reglementare aplicabile la data intrării în vigoare pentru a se exonera de vreuna dintre obligaţiile ce-i revin conform prezentului Contract de delegare.

**CAPITOLUL V. TARIFUL. REDEVENȚA. EVIDENȚA CONTABILĂ**

**Articolul 16. Tariful**

1. Tarifele pe care Operatorul are dreptul să le aplice în executarea prezentului Contract de delegare se vor calcula în conformitate cu legislația în vigoare.
2. Tarifele calculate și argumentate de Operator se aprobă de Autoritatea delegantă.
3. Tarifele aprobate trebuie să conducă la atingerea următoarelor obiective:
4. asigurarea prestării serviciului de salubrizare la nivelurile de calitate şi indicatorii de performanţă stabiliţi;
5. realizarea unui raport calitate-cost cât mai bun pentru serviciul prestat pe durata Contractului de delegare şi asigurarea unui echilibru între riscurile şi beneficiile asumate de Părţi;
6. asigurarea funcţionării eficiente a serviciului public şi a exploatării bunurilor aparţinând domeniului public şi privat al Autorității delegante, afectate serviciului de salubrizare, precum şi asigurarea protecţiei mediului.
7. Plata serviciilor executate se vor efectua în termen de 30 de zile calendaristice de la data primirii facturii.
8. Neachitarea facturii de către utilizatori în termen de 30 de zile de la data scadenţei atrage penalităţi de întârziere stabilite conform reglementărilor legale în vigoare.

**Articolul 17. Redeve****nța**

**(1)** Pentru fiecare an contractual Operatorul va plăti o redevență în sumă fixă de \_\_\_\_\_\_\_\_\_\_\_\_\_ ( \_\_\_\_\_\_\_\_\_\_\_) lei/an.

**(2)** Redevenţa va fi plătită în două tranșe egale în contul notificat de Autoritatea delegantă, până la data de \_\_\_\_\_\_\_\_\_\_\_ și \_\_\_\_\_\_\_\_\_\_\_\_\_\_.

(3) Prima plată/transfer a redevenței va fi efectuată începând cu următorul an după data intrării în vigoare a prezentului Contract de delegare.

**(4)** În cazul în care Operatorul nu efectuează plata redevenţei în termenul prevăzut la alin. (2), se vor plăti penalităţi de întârziere în cuantum de 0,1% din suma datorată pentru fiecare zi de întârziere.

**(5)** Redevenţa plătită se face venit la bugetul Autorității delegante.

**Articolul 18. Evidențe contabile și audit**

(1) Operatorul va respecta standardele, principiile contabile şi va menţine registrele şi înregistrările contabile necesare conform Legii contabilității și raportării financiare nr. 287/2017.

(2) Operatorul va evidenţia în contabilitate în mod separat, clar şi distinct toate intrările şi ieşirile contabile în legătură cu prezentul Contract de delegare, în conformitate cu dispoziţiile legale.

(3) Toate registrele, evidenţele, înregistrările şi documente contabile vor fi păstrate de Operator pe perioada prevăzută în legislație. La expirarea acestei perioade, Operatorul nu va arunca sau distruge registrele, evidenţele, înregistrările şi documentele contabile fără a cere aprobarea Autorității delegante printr-o notificare trimisă cu cel puţin 30 (treizeci)de zile înainte. În consecință, Autoritatea delegantă poate prelua pe cheltuială proprie registrele, evidenţele, înregistrările şi documente contabile, notificând intenţia sa printr-o notificare trimisă Operatorului cu cel puţin 10 (zece) Zile înainte de expirarea perioadei de 30 (treizeci) de zile.

**CAPITOLUL VI. EXECUTAREA CONTRACTULUI**

**Articolul 19. Prestarea serviciului de salubrizare**

**(1)** Operatorul trebuie să gestioneze şi să presteze singur serviciul public de salubrizare. Operatorul nu poate să transfere nici în întregime, nici în parte drepturile ce-i revin conform prezentului Contract de delegare şi nici să-şi substituie, prin propria putere, un terţ în exercitarea integrală sau în parte a drepturilor şi competenţelor acordate de către Autoritatea delegantă prin operarea serviciilor, fără acordul prealabil şi explicit al acesteea.

(2) Operatorul se obligă să execute serviciul de salubrizare în conformitate prevederile cu Regulamentului serviciului de salubrizare(*Anexa nr. 1*) și a legislației în vigoare.

(3) Operatorul se obligă să asigure resursele umane, materialele, instalaţiile, echipamentele şi alte resurse, fie de natură provizorie, fie definitivă, cerute pentru îndeplinirea prezentului Contract de delegare, în măsura în care necesitatea asigurării acestora este prevăzută în Regulamentul serviciului de salubrizare sau se poate deduce în mod rezonabil din acestea.

(4) Deșeurile vor fi colectate separat pe minimum 5 fracții, respectiv hârtie și carton, sticlă, plastic și metal, biodeșeuri și deșeuri reziduale.

(5) Orice modificări ale modalităţii de colectare şi transport va fi posibilă doar cu aprobarea Autorității delegante, şi, după caz, cu modificarea prezentului Contract de delegare.

(6) Operatorul va colecta la cerea Autorității delegante deșeurile abandonate pe domeniul public sau provenind de la evenimente speciale cu obligativitatea Autorității delegante să achite separat serviciul prestat la tariful practicat pentru agentii economici.

(7) Operatorul va folosi traseele cele mai scurte şi/sau cu cel mai redus risc pentru sănătatea populaţiei şi pentru mediu; Operatorul va elabora un plan detaliat privind rutele de transport pentru colectare, care va fi aprobat de Autoritatea delegantă şi rutele aprobate nu vor putea fi modificate decât cu acceptul scris prealabil al Autorității delegante.

**( 8)** Operatorul va elabora şi va implementa planuri anuale (respectiv pentru fiecare an contractual) de revizii şi reparaţii pentru clădiri, utilaje, echipamente şi vehicule, executate cu forţe proprii şi cu terţi.

**(9)** Operatorul va avea un număr suficient de mare de vehicule şi echipamente adecvate, eficiente şi în stare bună de funcționare pentru colectarea deșeurilor și realizarea activităților ce fac obiectul prezentului Contract de delegare, precum şi personal cu calificarea corespunzătoare pentru operarea acestora.

**(10)** Operatorul are dreptul de a încheia contracte cu terții pentru întreținerea și repararea instalațiilor, utilajelor și echipamentelor utilizate pentru prestarea serviciilor.

**(11)** Operatorul va menţine în stare bună de funcţionare toate utilajele, echipamentele, vehiculele pe care le gestionează. Operatorul va ține evidența sumelor anuale cheltuite cu lucrările de întreținere, reparații, renovări şi înlocuiri.

.

**Articolul 20. Contractele de prestare a serviciului public cu utilizatorii**

**(1)**  Operatorul va încheia contracte de prestare a serviciilor de colectare și transport a deșeurilor menajere cu utilizatorii din Aria delegării.

**(2)**  Operatorul va încheia aceste contracte în cel mult 5 (cinci) de zile de la primirea oricărei solicitări, în acest sens, de la oricare utilizator.

**(3)** Dacă, din motive de orice natură, Operatorul nu poate colecta deșeurile de pe o proprietate, rezidenții/ proprietarii vor fi informați printr-un mesaj scris lăsat la respectiva proprietate.

(4) Dacă, Operatorul nu poate colecta deșeurile de la un punct de colectare stabilit, va informa unitatea administrativ-teritorială pe teritoriul căreia se află respectivul punct de colectare printr-un mesaj scris, indicând motivul.

**Articolul 21. Personalul și politica de resurse umane**

1. Personalul Operatorului este supus legilor şi reglementărilor aplicabile în Republica Moldova, precum şi contractelor colective de muncă aplicabile sectorului de activitate respectiv.
2. Operatorul se angajează să aplice o gestiune a resurselor umane corespunzătoare, să dezvolte un management corespunzător în scopul utilizării cât mai eficiente a resurselor umane existente.
3. Personalul necesar asigurării serviciului de salubrizare va fi angajat de Operator conform Codului Muncii şi a altor prevederi legale în vigoare.
4. În ceea ce priveşte cadrele de conducere, Operatorul se angajează să continue şi să îmbunătăţească politica de pregătire profesională, în special sub aspectele organizării industriale şi socio-profesionale, precum şi managementului. În ceea ce priveşte personalul de execuţie, Operatorul se angajează să continue şi să îmbunătăţească politica de pregătire profesională, în special sub aspectele tehnice şi profesionale.

**CAPITOLUL VII. CONTROLUL SERVICIULUI DE SALUBRIZARE**

### Articolul 21. Întinderea controlului exercitat de Autoritatea delegantă

1. Autoritatea delegantă are competenţa generală de exercitare a controlului economic, financiar şi tehnic asupra Operatorului. Operatorul consimte să se supună controlului exercitat de Autoritatea delegantă în ceea ce priveşte executarea prezentului Contract de delegare. Controlul este pe de o parte tehnic şi pe de altă parte economico-financiar, ţinând seama de faptul că exercitarea controlului de către Autoritatea delegantă nu trebuie să aducă atingere autonomiei de gestiune a Operatorului.
2. Autoritatea delegantă, în conformitate cu prevederile legale şi reglementare aplicabile, stabileşte termenii şi condiţiile de exercitare a controlului său asupra modului de gestiune şi de prestare a serviciilor de salubrizare.
3. Autoritatea delegantă poate delega uneia sau mai multor persoane exercitarea, integral sau în parte, a controlului său, să apeleze în acest scop la orice persoană, consultant sau expert, la alegerea sa. În mod special, ori de câte ori consideră că este necesar, Autoritatea delegantă poate recurge, periodic sau permanent, la expertiză exterioară, prin delegarea, integral sau în parte a atribuţiilor sale de control. Din momentul în care este notificat în legătură cu delegarea şi obiectul acesteia, Operatorul este ţinut de aceleaşi obligaţii privind controlul faţă de expertul exterior ca şi faţă de Autoritatea delegantă.
4. Operatorul nu poate sub nici o formă să se prevaleze de acest control sau de oricare dintre prevederile prezentului Contract de delegare pentru a fi exonerat, integral sau parţial, de obligaţiile ce-i revin conform prezentului Contract de delegare.
5. Operatorul se angajează să depună toate diligenţele, din proprie iniţiativă, pentru exercitarea controlului de către Autoritatea delegantă în condiţii normale şi să nu împiedice în nici un fel efectuarea acestui control.
6. Exercitarea atribuţiilor de control de către Autoritatea delegantă nu poate prejudicia gestiunea sau prestarea serviciilor de salubrizare.

**Articolul 22. Monitorizarea gestiunii și prestării serviciului de salubrizare**

**(1)**  Autoritatea delegantă va informa în prealabil Operatorul asupra intenției de a verifica modul de îndeplinire a obligaţiilor contractuale şi va stabili data cea mai bună pentru efectuarea verificărilor. Aceasta nu va fi totuşi înțeleasă însă ca o limitare a drepturilor și capacității Autorității delegante de a-și aduce la îndeplinire îndatoririle și în particular dreptul său de a efectua, din când în când, inspecții aleatorii și/sau inopinate privind orice aspecte legate de serviciu de salubrizare.

**(2)** Pentru a permite Autorității delegante să îşi exercite controlul, Operatorul se angajează să pună la dispoziţie orice documente contabile, tehnice sau alte documente oficiale în conformitate cu legislaţia în vigoare şi să permită accesul, la faţa locului, la orice evidenţe sau registre în legătură cu prestarea serviciului de salubrizare. Această atribuţie de control a Autorității delegante trebuie exercitată cu respectarea autonomiei de gestiune a Operatorului şi fără a interveni în domeniul deciziilor de conducere şi funcţionării societății.

**(3)** În urma desfășurării controlului, Autoritatea delegantă va întocmi un Raport de monitorizare pe care îl va transmite Operatorului, în termen de 30 (treizeci) zile de la data încheierii controlului. Acest raport va stabili măsurile de conformare pe care Operatorul trebuie să le adopte, într-un termen care nu poate fi mai mare de 45 (patruzecișicinci) de zile. Lipsa unui răspuns din partea Operatorului după 5 (cinci) de zile de la data primirii Raportului de monitorizare, va însemna asumarea realizării măsurilor de conformare în termenul stabilit.

**(4)** După primirea Raportului de monitorizare, Operatorul va identifica și prezenta propunerile sale de îmbunătăţire a activității pentru a se conforma Contractului de delegare în termen de 15 (cincisprezece) zile de la data primirii Raportului de monitorizare.

**(5)** Toate bazele de date şi tabelele centralizatoare trebuie păstrate în format electronic şi actualizate periodic. Copii în format electronic trebuie furnizate către Autoritatea delegantă la cerere.

**(6)** Operatorul va raporta anual:

1. informaţii privind: numărul total de personal angajat; numărul total al zilelor lucrate; consumul total de combustibil pe vehicul pe lună pentru fiecare activitate specifică; numărul total de kilometri/vehicul pe lună pentru fiecare activitate specifică;
2. cantitatea de deșeuri predată operatorilor care desfăşoară activităţi de tratare/valorificare a deșeurilor, pe fiecare tip de deșeuri.

**CAPITOLUL VIII. RĂSPUNDEREA CONTRACTUALĂ**

**Articolul 23. Răspunderea contractuală**

(1) Nerespectarea dovedită de către oricare dintre Părţile contractante a obligaţiilor contractuale ce-i incumbă în temeiul prezentului Contract de delegare atrage răspunderea contractuală a Părţii în culpă.

(2) În cazul în care intervine rezoluțiunea prezentului Contract de delegare din vina unei Părţi, această Parte va datora despăgubiri celeilalte Părţi, în cuantumul stabilit de Părţi, de un expert independent, desemnat de acestea sau de către instanţa judecătorească competentă.

(3) Încetarea prezentului Contract de delegare nu va avea ca efect degrevarea de obligaţii a Părţilor în cazul în care, prin natura lor, obligaţiile respective rămân în vigoare şi după data încetării contractului. De asemenea, Părţile rămân răspunzătoare pentru orice fapte/acte întreprinse de către o Parte pe perioada desfăşurării Contractului de delegare ale căror rezultate care s-ar ivi după încetarea efectelor acestuia şi care ar avea efecte prejudiciabile pentru cealaltă Parte.

**Articolul 24. Răspunderea Operatorului**

(1) Operatorul declară şi garantează că acceptă şi încheie prezentul Contract de delegare pe propriul său risc tehnic, economic, financiar şi că este răspunzător atât în fața Autorității delegante cât şi, în unele situaţii, faţă de alte autorităţi competente pentru obligaţiile asumate, prestarea serviciului de salubrizare şi exploatarea Bunurilor de Retur conform prevederilor prezentului Contract de delegare. Nici Autoritatea delegantă, nici alte autorităţile competente nu vor fi răspunzători în niciun fel faţă de terți pentru îndeplinirea de către Operator a obligaţiilor asumate în baza prezentului Contract de delegare şi pentru prestarea de către acesta a serviciului de salubrizare.

(2) Nerespectarea de către Operator a prevederilor Regulamentului serviciului de salubrizare, va atrage obligația plății unor penalităţi contractuale.

(3) Operatorul este obligat la plata penalităţilor contractuale, în caz de neîndeplinire a obligaţiilor sale, în următoarele cazuri:

1. colectarea deșeurilor cu nerespectarea frecvenţei de colectare sau a graficelor orare stabilite în Regulamentul serviciului de salubrizare;
2. neamplasarea, după golire, a echipamentelor de colectare la locul de încărcare;
3. nerespectarea rutei de colectare stabilite, atunci când se prestează activitatea de colectare a deșeurilor;
4. utilizarea unui vehicul de colectare care nu corespunde cerinţelor tehnice stabilite prin Regulamentul serviciului de salubrizare;
5. netransmiterea informaţiilor solicitate către Autoritatea delegantă sau altor entităţi în conformitate cu Contractul de delegare.

(4) Nerespectarea gravă şi repetată a prevederilor Regulamentului serviciului de salubrizare poate determina rezoluțiunea prezentului Contract de delegare.

**Articolul 25. Răspunderea Autorității delegante**

(1) Autoritatea delegantă nu poate exercita vreun drept de dispoziție asupra Bunurilor de Retur pe parcursul duratei Contractului de delegare, fără ca acordul scris al Operatorului să fie obținut anterior, acord care nu va fi întârziat în mod nejustificat.

(2) Autoritatea delegantă nu îl va tulbura pe Operator în exerciţiul drepturilor rezultate din prezentul Contract de delegare.

(3) În niciun caz Autoritatea publică nu va fi răspunzătoare faţă de Operator de vreo daună sau cheltuială de orice natură pe care Operatorul le-ar putea suporta sau înregistra datorită: (i) producerii unui eveniment de Forţă Majoră; (ii) stării Bunurilor de Retur sau a amplasamentelor aferente acestora; (iii) oricărei nereuşite a Operatorului de a realiza veniturile previzionate în baza prezentului Contract de delegare.

**Articolul 26. Exonerarea de răspundere a Operatorului**

(1) Operatorul nu va fi obligat să îndeplinească obligaţiile sale contractuale, în măsura în care acesta nu poate, în mod rezonabil, fie să respecte termenele de îndeplinire a obligaţiilor contractuale în perioadele de timp prevăzute, fie să continue realizarea obligaţiilor contractuale, ca o consecinţă directă a:

1. apariţiei unui eveniment de forţă majoră;
2. nerespectării de către Autoritatea delegantă a propriilor sale obligaţii asumate prin prezentul Contract de delegare, sub rezerva ca Operatorul să aducă la cunoștință despre această nerespectare în termen de cel mult 5 (cinci) zile lucrătoare de la data constatării neîndeplinirii respectivei obligații. Nerespectarea de către Operator a acestei obligaţii de informare duce la neaplicarea exonerării sale de răspundere prevăzută în prezentul alineat;
3. acţiunii, inacţiunii sau faptelor unor terţe persoane pentru care Operatorul nu este responsabil.

(3) În cazul în care Operatorul se află în imposibilitatea de a presta serviciul de salubrizare, total sau parţial, din orice motiv, sau consideră că anumite circumstanţe ar putea împiedica în mod substanțial prestarea acestuia, atunci Operatorul va notifica imediat Autoritatea delegantă, în condițiile prevăzute de prezentul Contract de delegare, oferind, în scris, detalii cuprinzătoare asupra circumstanţelor, motivelor, durata posibilă a întreruperii şi acţiunile avute în vedere pentru remedierea situaţiei, precum şi orice alte detalii pe care Autoritatea delegantă le solicită în mod rezonabil. Invocarea oricărui motiv care ar putea împiedica în mod substanţial prestarea serviciului de salubrizare nu va atrage nicio modificare a vreunei clauze a acestui Contract de delegare şi nu va elibera sau exonera în niciun fel Operatorul de obligaţia de a presta serviciul public conform Contractului de delegare şi a legislației în vigoare.

**Articolul 27. Întinderea despăgubirilor**

(1) Despăgubirile datorate de oricare dintre Părţi conform prezentului Contract de delegare vor fi limitate la acoperirea integrală a daunelor suferite de Partea sau terţul prejudiciat. În înţelesul prezentului Contract de delegare şi articol, în despăgubiri nu sunt incluse penalităţile ce pot fi datorate de o Parte conform prezentului contract.

**Articolul 28. Forța majoră**

(1) „Forţa majoră” înseamnă un eveniment mai presus de voinţa Părţilor, care nu se datorează greşelii sau vinei acestora, imprevizibil şi care face imposibilă executarea şi respectiv îndeplinirea Contractului de delegare.

(2) Evenimentele de forţă majoră vor include următoarele, fără a se limita la acestea: a) evenimente naturale de forţă majoră; b) evenimente politice de forţă majoră; c) evenimente nefavorabile de forţă majoră.

(3) Forţa majoră nu va include: probleme financiare ale Părţilor, livrarea cu întârziere a materialelor sau executare cu întârziere / neexecutarea de către contractanţii acestora a obligaţiilor lor contractuale, condiţii meteorologice posibile în condiţiile climatice din Aria delegării, insuficienţa forţei de muncă sau a echipamentelor sau a materialelor (dacă nu se datorează Forţei majore).

(4) În situaţia în care un eveniment de Forţă majoră (condiţie care va include consecinţele acestuia) împiedică una dintre Părţi să îşi respecte sau întârzie respectarea obligaţiilor decurgând din prezentul Contract de delegare, se vor aplica următoarele măsuri:

1. partea va fi scutită de respectarea şi de răspunderea pentru nerespectarea acelor obligaţii pe care nu le poate îndeplini ca o consecinţă a unui eveniment de Forţă majoră;
2. orice perioadă de timp acordată sau permisă în baza prezentului Contract de delegare pentru îndeplinirea oricărei obligaţii va fi prelungită cu perioada de timp cât durează evenimentul de Forţă majoră; cu condiţia, totuşi, ca Partea afectată să-şi fi respectat obligaţiile ce-i revin în baza alin. (6) şi (7) ale prezentului articol.

(5) O Parte afectată de un eveniment de Forţă majoră va informa cealaltă Parte cât mai curând posibil, dar nu mai târziu de 3 (trei) zile lucrătoare după ce ia cunoştinţă de apariţia unui eveniment de Forţă majoră, furnizând detalii complete despre durata şi efectele estimate ale acestuia. Dacă evenimentul de Forţă majoră durează mai mult de o săptămână, Partea afectată va informa periodic cealaltă Parte, dar nu mai rar de o dată la două săptămâni despre derularea evenimentelor.

(6) O Parte afectată de un eveniment de Forţă majoră va depune toate eforturile pentru a-şi relua îndeplinirea obligaţiilor cât mai curând posibil, iar intre timp să diminueze efectele acestui eveniment, pentru a-şi îndeplini obligaţiile contractuale neafectate de Forţa majoră şi va informa complet cealaltă Parte în legătură cu măsurile luate în acest sens, cu condiţia ca acest lucru să nu presupună costuri nerezonabile pentru Partea afectată de evenimentul de Forţă majoră.

(7) Dacă la expirarea unei perioade de cel puţin 30 (treizeci) de zile de la apariţia unui eveniment de Forţă majoră, acesta continuă şi afectează în mod semnificativ prestarea serviciului public sau executarea obligaţiilor contractuale, atunci oricare dintre Părţi va avea dreptul să notifice celeilalte Părţi încetarea prezentului Contract de delegare, fără ca vreuna dintre ele să pretindă despăgubiri.

**CAPITOLUL IX. MODIFICAREA CONTRACTULUI**

**Articolul 29. Modificarea Contractului de delegare prin acordul părților**

(1) Modificarea prezentului Contract de delegare se face numai prin act adiţional încheiat, în scris, între Părţile contractante.

(2) Contractul nu poate fi modificat în sensul introducerii în obiectul acestuia a unei activităţi care nu a făcut obiectul delegării gestiunii.

**Articolul 30. Modificarea unilaterală a părții reglementare a contractului de către Autoritatea delegantă**

(1) Autoritatea delegantă poate modifica unilateral cerinţele legate de modul de gestiune şi de prestare a serviciului de salubrizare prevăzute în Regulamentul serviciului de salubrizare, prin act adiţional la prezentul Contract de delegare.

(2) În cazul în care aceste modificări afectează echilibrul contractual se vor aplica prevederile articolului 31.

**Articolul 31. Modificarea datorată unei schimbări semnificative a condiţiilor economice**

(1) În situaţia în care, independent de Operator şi de voinţa sa, prevederi legale noi, constrângeri tehnice de orice natură sau, în general, evenimente grave şi neprevăzute, datorate sau nu Autorității delegante, alterează echilibrul economico-financiar al prestării serviciului de salubrizare şi dacă dezechilibrul rezultat nu poate fi remediat prin modificările / ajustările de preţuri şi tarife, părţile convin să renegocieze termenii şi condiţiile Contractului de delegare, în urma notificării scrise provenind de la oricare dintre părţi, în scopul revenirii la echilibrul economico-financiar al prestării serviciului public.

(1) În cazul unor schimbări semnificative ale condiţiilor economice, astfel cum sunt acestea definite la alin. (1) de mai sus şi până la ajungerea unei înţelegeri, Operatorul se angajează să ia toate măsurile rezonabile pentru a asigura continuitatea serviciului, fără a aduce atingere, corelativ obligaţiei de furnizare a mijloacelor adecvate, dreptului său la o dreaptă compensaţie egală cu pierderile suferite în perioada cuprinsă între data notificării schimbării condiţiilor economice şi data intrării în vigoare a modificării contractuale.

(3) În cazul în care, după maximum 3(trei) luni de la data notificării prevăzute la alin. (1) de mai sus, schimbarea condiţiilor economice nu a fost remediată şi una dintre părţi consideră că un acord este improbabil, mai ales dacă Operatorul estimează că echilibrul financiar al prestării serviciilor este în mod iremediabil distrus, prezentul Contract de delegare poate înceta prin notificarea scrisă trimisă de oricare dintre părţi cu cel puţin 30 (treizeci) zile calendaristice în prealabil.

**CAPITOLUL X. ÎNCETAREA CONTRACTULUI**

**Articolul 32. Cauzele de încetare a Contractului de delegare**

(1) Prezentul Contract încetează în următoarele situaţii:

1. la expirarea duratei pentru care a fost încheiat, daca Părţile nu convin, în scris, prelungirea acestuia;
2. în cazul în care interesul naţional sau local o impune, prin denunţarea unilaterală de către Autoritatea delegantă, cu plata unei despăgubiri juste şi prealabile în sarcina Autorității delegante;
3. în cazul nerespectării obligaţiilor contractuale de către Parţi, prin rezoluține, cu plata unei despăgubiri în sarcina Părţii în culpă;
4. în cazul imposibilităţii obiective a Operatorului de a presta serviciul de salubrizare, ca urmare a intervenţiei unui eveniment de Forţă majoră, fără plata unei despăgubiri;
5. în situaţia în care, în urma parcurgerii procedurilor speciale prevăzute la articolul 31 este permisă încetarea Contractului de delegare;
6. dacă Părţile convin încetarea Contractului de delegare, prin act adiţional la acesta, respectând legislația în vigoare.

(2) În cazul încetării Contractului de delegare înainte de termen, se va acorda un preaviz de 30 (treizeci) de zile, cu excepţia cazurilor în care sunt prevăzute în mod expres în cuprinsul prezentului Contract de delegare, alte termene pentru preaviz.

(3) Operatorul va coopera, pentru preluarea gestiunii serviciului de salubrizare, cu noul operator căruia i se va delega gestiunea serviciului sau cu Autoritatea delegantă, după caz.

(4) La încetarea Contractului de delegare, din orice cauză, bunurile care au fost utilizate de Operator în derularea Contractului vor fi repartizate după cum urmează:

1. Bunurile de Retur vor reveni Autorității delegante de plin drept, gratuit şi libere de orice sarcini;
2. Bunurile de Preluare vor putea să revinăAutorității delegante, în măsura în care acesta îşi va exprima intenţia de a prelua aceste bunuri, în schimbul plăţii, către Operator, a contravalorii acestora;
3. Bunurile Proprii, cu excepţia Bunurilor de preluare, vor rămâne proprietatea Operatorului.

(5) La data încetării Contractului de delegare sau la data convenită pentru predare, Operatorul va transfera, fără niciun drept de retenţie, fără costuri şi cheltuieli pentru Autoritatea delegantă, toate drepturile, titlurile de proprietate şi garanţiile legate de Bunurile de Retur, incluzând, cu condiţia să facă parte sau să fie utilizate în prestarea serviciului de salubrizare, toate drepturile, titlurile şi garanţiile Operatorului privind Bunurile de Preluare pentru care Autoritatea delegantă şi-a exprimat intenţia de preluare şi a plătit contravaloarea lor până la acea dată.

(6) La data predării, Operatorul va informa Autoritatea delegantă despre starea activelor, inclusiv o listă completă a tuturor defecţiunilor ce afectează sau ar putea afecta funcţionarea în condiţii de siguranţă a acestora. Părţile vor încheia un proces-verbal de predare-primire a tuturor Bunurilor de Retur şi a acelor Bunuri de Preluare pe care Autoritatea delegantă le preia.

## CAPITOLUL XI. DIVERSe

**Articolul 33. Împărțirea responsabilităților de mediu**

**(1)**  De la data intrării în vigoare a prezentului Contract de delegare, Operatorul va fi răspunzător de orice încălcare a prevederilor legale privind mediul înconjurător, care apare sau a avut loc după această dată.

**(2)** Operatorul nu va putea fi ţinut responsabil de nici un act, omisiune, fapt sau activitate a Autorității delegante, ale căror cauze sunt anterioare intrării în vigoare a contractului şi au avut ca rezultat o încălcare sau nerespectare a prevederilor oricărei legi privind mediul înconjurător. Autoritatea delegantă se obligă să-l despăgubească pe Operator pentru orice astfel de răspundere legată de mediul înconjurător.

**Articolul 34. Interdicția sub-delegării și cesionarea contractului**

**(1)** Operatorul nu va putea subdelega gestiunea serviciului de salubrizare, subroga, nova, transmite, ceda sau transfera în orice alt mod, totalitatea sau o parte din drepturile şi obligaţiile sale derivate din sau în legătură cu prezentul Contract de delegare, fie în mod direct, fie indirect, doar dacă legislația în vigoare permite o astfel de subdelegare, subrogare, novație, transmitere, cesiune sau transfer şi doar cu acordul scris prealabil al Autorității delegante.

**(2)** Dispoziţiile alineatului precedent nu vor fi interpretate astfel încât să împiedice utilizarea sau angajarea de către Operator de furnizori, prestatori, antreprenori, mandatari pentru furnizarea de produse sau realizarea de lucrări ori prestarea de servicii cu condiţia să nu se poată pretinde că o astfel de utilizare sau angajare ar constitui o delegare, o cesiune sau o derogare de la oricare dintre drepturile sau obligaţiile semnificative ale Operatorului în baza prezentului Contract de delegare.

**Articolul 35. Retragerea din asociere**

(1) În situaţia în care o singură unitate administrativ-teritorială se retrage din sistemul regional de management integrat al deșeurilor, din orice motive (inclusiv prin reziliere din culpa Operatorului), orice sumă datorată ca urmare a încetării se calculează corespunzător acelei unităţi administrativ-teritoriale faţă de care încetează Contractul de delegare, iar soarta bunurilor care o deserveau doar pe aceasta (Bunuri de Retur şi/sau Bunuri de Preluare) va fi decisă în mod corespunzător.

(2) Daca există Bunuri de Retur sau Bunuri de Preluare ce deservesc mai multe unităţi administrativ-teritoriale, aceste bunuri nu pot fi retrase din Contractul de delegare şi preluate de unitatea administrativ-teritorială care se retrage, ci aceasta poate fi eventual despăgubită în măsura în care dovedeşte un prejudiciu din lipsa folosinţei acestora.

(3) Unitatea administrativ-teritorială care se retrage unilateral din Contractul de delegare va fi obligată să plătească, după caz, Operatorului: a) despăgubiri care să acopere prejudiciile create prin retragere (daunele efective suferite de către Operator); b) valoarea investiţiilor neamortizate realizate de Operator pentru respectiva unitate administrativ-teritorială, iar dacă aceste investiţii au fost realizate în bunuri ce deservesc mai multe unităţi administrativ-teritoriale ele se vor calcula corespunzător .

### Articolul 36. Legislaţia aplicabilă

(1) Prezentul Contract de delegare este guvernat, executat şi interpretat în conformitate cu legislația Republicii Moldova.

(2) În cazul controverselor asupra termenilor şi definiţiilor din prezentul Contract de delegare, Părţile vor folosi termenii şi definiţiile folosite în legislaţie; când nu există un astfel de echivalent, se va folosi sensul literal al termenilor şi definiţiilor specificate în prezentul Contract de delegare.

(2) Autoritatea delegantă şi Operatorul convin că prezentul Contract de delegare trebuie executat în conformitate cu toate standardele şi normele legale şi reglementare aplicabile.

### Articolul 37. Soluţionarea disputelor şi litigiilor

(1) Orice dispută între părţi legată de prezentul Contract de delegare trebuie negociată în conformitate cu termenii prezentului Contract de delegare, acordurilor internaţionale şi legislaţiei în vigoare. Dacă nu se găseşte o soluţie pe cale amiabilă, litigiile vor fi soluționate de instanțele de judecată competente din Republica Moldova.